Publication: Magyar Közlöny
Issue: MK-2001-125 (Year: 2001, Number: 125)
Era: 1990-2004
Section: A Gazdasági Minisztérium vállalkozási célelőirányzatainak szabályozásáról szóló 1/2001. (I. 5.) GM rendelet
Paragraph Index: 15

6. § Az R. 13. §-ának (2) bekezdése helyébe a következő rendelkezés lép: „(2) A támogatás folyósítása a teljesítés igazolása mellett, a támogatási döntés kedvezményezettje által benyújtott számlákon és a kifizetést igazoló dokumentumokon alapuló elszámolás alapján történik. A támogatás igénybevétele, ha kormányrendelet másképp nem rendelkezik — a vissza nem térítendő kamattámogatás kivételével — teljesítésarányosan és forrásarányosan történhet. Támogatási előleg igénybevétele esetén a támogatás fennmaradó része — teljesítésarányosan és forrásarányosan — csak azt követően folyósítható, ha a támogatási döntés kedvezményezettje az előleggel a támogatási szerződés szerint elszámolt és a saját forrás, illetve egyéb pénzügyi források adott évi ütemezés szerinti összegének felhasználását igazolta. Az utalványozáskor biztosítani kell a támogatási szerződés és a támogatás folyósításának (kifizetésének) összhangját, továbbá a kifizetés alapjául szolgáló teljesítést igazoló dokumentumok, így különösen a számla vagy számlát helyettesítő bizonylat meglétét.”

Source: https://magyarkozlony.hu/hivatalos-lapok/2462c78edfb67a7f670173fcf096bb0a9f555d30/dokumentumok/f7e7a1741ad919e40b6cdaa78997990b54435a50/letoltes